**Az Evangélikus Missziói Központ – Magyar Evangélikus Rádiómisszió**

**adatvédelmi és adatbiztonsági szabályzata**

**I. A szabályzat célja**

Jelen szabályzat célja, hogy az **Evangélikus Missziói Központ** (továbbiakban: Adatkezelő) kifejtett adatvédelmi garanciák által biztosítsa az adatkezelő által végzett adatkezelések átláthatóságát, jogszerűségét, és biztosítsa az adatkezelésben érintett személyek személyes adatok védelméhez való jogát, és ezen keresztül magánszférájuk és háborítatlan szabad vallásgyakorlásukhoz való jogukat.

Az Adatkezelő elkötelezett ügyfelei/partnerei/vendégei/munkavállalói személyes adatainak védelmében, kiemelten fontosnak tartja ügyfelei/partnerei/vendégei/munkavállalói információs önrendelkezési jogának tiszteletben tartását. Az Adatkezelő a személyes adatokat bizalmasan kezeli és megtesz minden olyan biztonsági, technikai és szervezési intézkedést, mely az adatok biztonságát garantálja.

E szabályzat célja hogy meghatározza az Adatkezelőnél vezetett nyilvántartások törvényes rendjét, valamint biztosítsa az adatvédelem alkotmányos elveinek, az információs önrendelkezési jognak és adatbiztonság követelményeinek érvényesülését, továbbá, hogy rögzítse az Evangélikus Missziói Központ által alkalmazott adatvédelmi és adatkezelési elveket, amelyet, mint Adatkezelő magára nézve kötelezőnek ismer el.

**II. Jelen szabályzat kapcsolata más jogi normákkal**

Jelen szabályzat alkalmazása során elsődleges jogforrás a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló EURÓPAI PARLAMENT ÉS A TANÁCS (EU) 2016/679 RENDELETE (2016. április 27.), valamint az információs önrendelkezési jogról és az információszabadságról szóló 2012. évi CXII. törvény.

Az Adatkezelő adatkezelését szabályozó más belső normák jelen szabályzatnak megfelelően fogadhatók el, illetőleg módosíthatók.

**III. Az érintettek köre, az adatkezelés céljai, és a célok szerint kezelt személyes adatok köre és formái, az adatkezelés formái és időtartama**

Az Adatkezelő által folytatott adatkezelésben érintett személyek:

1. A Híd magazin előfizetői (minden naptári évben megújuló lista)
2. A Híd magazinból tiszteletpéldányban részesülők listája
3. A Híd magazin megrendelőinek és megajándékozottainak külföldön élő köre
4. A Híd magazin rendszeres és alkalmi szerzői
5. Az egyéb kiadványok megrendelői
6. Az adományozók
7. A nyári konferencia korábbi és aktuális résztvevői
8. Munkatársak, meghívott előadók
9. Rádiómissziós partnerek, együttműködő munkatársak
10. Intézményünkkel kapcsolatban álló egyházi, illetve szolgáltató intézmények, cégek munkatársai, vezetői, képviselői
11. A munkánkban velünk együttműködő, kapcsolatba kerülő magánszemélyek

Az Adatkezelő által vezetett adatok köre és az adatkezelés formája:

Tárolt adatok: név, cím, telefonszám és e-mail cím. Irodai asztali számítógépeinken digitális formában, illetve papír alapon tárolva. Az adatokat visszavonásig tároljuk a kapcsolattartás, illetve a könyvelés adatmegőrzési szabályai miatt.

**IV. Az adatkezelő személye, és az adatvédelmi tisztviselőre vonatkozó rendelkezések**

Az Adatkezelő által végzett személyes adatok kezeléséért az Adatkezelő mindenkori igazgatója a felelős.

Az Adatkezelő valamennyi tisztségviselőjének, illetőleg az adatokhoz jogszerűen hozzáférő tagjának kötelessége, hogy az általa megismert, kezelt adatokhoz arra fel nem hatalmazott személy ne férhessen hozzá.

Az Adatkezelő vezetőségének címe, elérhetősége: Evangélikus Missziói Központ

1164 Budapest

Batthyány Ilona utca 38–40.

06/1 400 30 57

evmis@lutheran.hu

Igazgató: Szeverényi János, Tel: 06 20 824 54 63, e-mail: janos.szeverenyi@lutheran.hu

**V. Az érintettek jogai**

Az Adatkezelő által kezelt adatok elsődleges forrása az érintett személy. Harmadik személytől csak akkor kérhető adat,

1. ha azt törvény lehetővé teszi,
2. az érintett ahhoz kifejezetten hozzájárult, illetőleg
3. ha az adatkezelésben érintett személy 16. életévét még nem töltötte be és az adatkezeléshez a törvényes képviselő adja a hozzájárulást.

Az adatkezelésben érintett személyek saját adataikról tájékoztatást kérhetnek. A tájékoztatást indokolatlan késedelem nélkül, de legfeljebb egy hónapon belül kell az érintett részére megadni. A tájékoztatást az érintett számára az általa kért formában – szóban, írásban, a kezelt adatokról készült másolat útján, vagy elektronikusan kell megtenni. A tájékoztatás megadása ingyenes.

Az érintett személy jogosult arra, hogy a következő információkról tájékoztatást kapjon az Adatkezelőtől:

1. az adatkezelés céljáról,
2. amennyiben lehetséges, a személyes adatok tárolásának időpontjáról,
3. a helyesbítés és amennyiben lehetséges a személyes adatok törlésének lehetőségéről és formájáról,
4. amennyiben adatfeldolgozót vettek igénybe, annak személyéről,
5. ha a személyes adatait továbbították, mely személyek részére történt és milyen jogalappal,
6. ha adatvédelmi incidens történt, annak körülményeiről, hatásáról, az elhárításra tett intézkedésekről,
7. arról, hogy esetleges panaszával mely hatósághoz nyújthat be panaszt, illetőleg
8. amennyiben az adatokat nem az érintettől gyűjtötték, az adatok forrásáról minden elérhető információról.

A fenti felsorolás e) pontjában foglalt panasszal az érintett döntésétől függően fordulhat:

1. az Adatkezelő vezetőjéhez,
2. a Nemzeti Adatvédelmi és Információszabadság Hatósághoz, valamint
3. az érintett lakóhelye szerint illetékes törvényszékhez.

Ha az érintett észleli, hogy a kezelt személyes adata hibás, helyesbítését kérheti az Adatkezelőtől. Az érintett kérését, amennyiben az szükséges, indokolatlan késedelem nélkül át kell vezetni. A kérés elbírálásáig a személyes adatok kezelését korlátozni kell.

Amennyiben az érintett úgy látja, hogy a személyes adatok kezelése jogellenes, kérheti személyes adatainak törlését.

Törlés helyett zárolni kell azokat a személyes adatokat, amelyek kezelése az érintett személy személyiségi jogait sérti.

Az érintett kérésének elbírálásáig a személyes adatok kezelését korlátozni kell.

Amennyiben a személyes adatok kezelését korlátozni kell, azokat felhasználni csak az érintett személy hozzájárulásával lehet.

**VI. Adatbiztonságra vonatkozó szabályok**

21. § (1) Az Adatkezelő az általa kezelt személyes adatokat megfelelő technikai és szervezési intézkedések érvényesítésével részesíti védelemben.

(2) A technikai intézkedések során a következő követelményeket kell érvényesíteni:

1. biztosítani kell, hogy az adatok – papír alapú, vagy digitális – hordozója megfelelő védelemben részesüljön. Így papír alapú nyilvántartás esetén, a papírokat elzárt helyiségben, zárható szekrényben kell elhelyezni. Digitális nyilvántartás esetén a számítógépet megfelelő jelszóval kell ellátni, és amennyiben lehetséges, a számítógépet nem lehet összekötni az internettel.
2. Fokozottan kell felügyelni, hogy a kezelt adatok ne vesszenek el, vagy jogellenesen ne módosuljanak.
3. Kiemelten biztosítani kell, hogy a kezelt személyes adatok ne kerülhessenek arra fel nem jogosított személy(ek) birtokába.
4. Biztosítani kell, hogy amennyiben az eredeti adathordozó megsérül, az adatok eredeti tartalmukban rekonstruálhatóak legyenek. Így digitális nyilvántartás esetén a nyilvántartásról heti vagy havi rendszerességgel kell másolatot készíteni.

(3) Szervezési intézkedéseken keresztül biztosítani kell, hogy az adatokhoz az Adatkezelő dolgozói közül is csak az arra jogosult személy férhessen hozzá.

Amennyiben külső személy kér személyes adatot az Adatkezelőtől és az adatokat közvetlenül az azokat igénylő személynek továbbítanák, előtte meg kell győződni arról, hogy az adatok kezelésére valóban jogosult. Így az adatigénylését írásban kell megkérni, és abban az adatigénylés célját és jogalapját közérthető formában ki kell fejtenie. Ezt a követelményt állami szervek esetén is fokozottan érvényesíteni kell. Amennyiben kétség merülne fel az adatigénylés jogszerűségéről, azt meg kell tagadni.

Amennyiben az adatbiztonsági követelmények sérelmével a kezelt személyes adatok sérültek, megsemmisültek, elvesztek, megváltoztak, vagy jogosulatlan személy ahhoz hozzáfért, adatvédelmi incidens történt.

Ha az adatvédelmi incidens nem jelent magas kockázatot az érintett jogaira nézve, a megtörtént eseményt nyilván kell tartania. Ennek keretében rögzíteni kell a keletkezett eseményt, és a megtett intézkedéseket.

Amennyiben az adatvédelmi incidens magas kockázattal járt az érintett személy jogaira nézve, annak tudomására jutásától számított 72 órán belül be kell jelenteni a Nemzeti Adatvédelmi és Információszabadság Hatósághoz. A bejelentés tartalmi követelményeit az Adatvédelmi rendelet 33. cikke és a nemzeti jogszabályok rendezik.

**VII. Záró rendelkezések**

Jelen szabályzat az elfogadása napján lép hatályba. A szabályzat a helyben szokásos módon kerül közzétételre.

Kelt: 2018. május 25.